|  |  |  |  |
| --- | --- | --- | --- |
| **NIL Hovedlaget**  **Styremøte** | | **Dato: 07.12.2022** | |
| **Tidspunkt: 18.00-19.50** | |
| **Møteleder:** | Erik Cronblad Wollan | **Referent:** | Magnus Arnesen |
| **Møtedeltakere:** | Erik Cronblad Wollan, Magnus Arnesen, Finn Ove Søfting, Kristin Gaustad, Lasse Paulsen, Knut Aasrud, Øystein Nygård, Gry Stensrud, Lars Friestad, Linn Brunborg, Joacim Hafsås, Rannveig Gravås.  Ikke til stede: Frode Meiltoft, Hilde Drange, Dominique Bye Ribaut, Hanne Tangen Nilsen, Marte Bulie, Joar Hugaas, Ivar Fjøsne, Arthur Undseth. | | |
| **Agenda:** | **Sak 1: Orientering fra Styreleder**  **Sak 2: Orientering fra Daglig Leder**  **Sak 3: Økonomi og status i gruppene**  **Sak 4: Økonomistatus fra Kristin**  **Sak 5: Årshjul fra Magnus**  **Sak 6: Eventuelt** | | |
| **MØTEREFERAT:** | | | |
| **Sak nr. 1** | **Sak 1:** **Orientering fra styreleder**   * Hyggelig at alle samles og at alle som har mulighet blir med videre på en felles juleavslutning på krutt. * Det viktigste med dagens møte er at gruppelederne til stede skal gjennomgå 2022 for hver sin gruppe. * Datoer for styremøter i 2023 sendes ut snart, slik at alle kan sette av de aktuelle datoene. * Rådmannens innstiling til investeringsstøtte er dessverre på 0 kroner i 2023. Det er heller ingen endringer i driftsstøtten vi mottar. Etter samtaler med lederne i Hakadal og Gjelleråsen, var det enighet om å ta denne diskusjonen videre via idrettsrådet. Dette ble derimot diskutert i 30 på styremøte om hvordan vi best mulig kan være med å påvirke denne negative utviklingen. Etter mange gode forslag med ulike tiltak, ble det i første omgang enighet om at politikere må kontaktes av styreleder og gruppeledere. Vi tror at mange av politikerne ikke kjenner til dagens situasjon og hvordan idrettslaget faktisk driftes med lite støtte fra kommunen. Dette må vi følge opp på kommende styremøter, og eventuelt sette ned et eget utvalg til å se på dette videre. | | |
| **Sak nr. 2** | **Sak 2: Orientering fra Daglig Leder**   * Vi har sendt inn mange søknader om momskompensasjon innen fristen 1. desember. Flere knyttet til årets store prosjekter ved skigruppas rulleskiløype og fotballens kunstgressprosjekt. Vi har også fått ryddet opp og sendt inn for tidligere prosjekter, som tennisgruppas padeltennisbane og fortballgruppas 5-er bane og 9-er bane. * E-sportgruppa har vært for dårlig drevet i høst, og frafallet har dessverre vært for stort. Dette resulterte i at tidligere leder er ferdig og det var vært mye og rydde opp i for å beholde dette tilbudet. Det har altså vært mye møter, samtaler og organisering den siste måneden, og heldigvis har vi fått Hilde til å ta over som leder igjen. Hun driver nå dette prosjektet videre etter beste evne, med hjelp fra oss. Vi har fått sendt ut treningsavgifter, som burde vært gjort av gruppe tidligere i år, og vi har bestemt at vi etter hvert skal begynne å lønne trenerne. Trenerne er såpass viktig for kontinuiteten og kvaliteten, at de må lønnes litt da de kommer utenfra for at vi får holdt på dem. | | |
| **Sak nr. 3** | **Sak 3: Økonomi og status i gruppene**   * Fotball: Status på økonomi er at vi ligger 92 000 kroner i pluss i resultat sammenlignet med 2021. Totalt sett i 2022 går vi rundt 250 000 kroner i overskudd, som kommer godt med foran det kommende året da vi skal betale ned avdrag og renter på lånet på kunstgressprosjektet. Dugnaden med salg av sokker var vellykket og vil videreføres i 2023. I antall medlemmer er vi likt sammenlignet med for covid-19. Vi klarer å holde på spillerne lenger, og håper på økende antall medlemmer i årene som kommer. Det er også utfordringer knyttet til at det kommer store kull. Det må organiseres blant annet med banekapasitet og antall frivillige. Det blir flere nye inn i styret i mars, da blant annet Øystein trekker seg så en ny leder må inn. * Tennis: Status på økonomi er at inntektene sammenlignet med i 2021 er ganske like. Kostnadene øker derimot, spesielt knyttet til nødvendige forbedringer av tennishallen. Det har vært gjort lite vedlikehold over mange år, som gjør at det kommer kostnader nå og fremover knyttet til dette. Ca. 250 000 kroner i inntekter til baneutleie. 107 familier som har familiemedlemskap. 5 ungdomsmedlemsskap og 48 voksenmedlemskap. Damelaget har etablert seg og innehar et høyt nivå, mens herrelaget har vært etablert over lang tid. * Innebandy: Sunn økonomi med god egenkapital, men foreløpig 50 000 i underskudd for 2022. Gruppa vokser og det jobbes med å få inn en daglig leder på 40% stilling fra starten av januar 2023. Etablert et sportslig utvalg for å avlaste styret. Også etablert et ungdomsutvalg som på sikt kan hjelpe til med å skaffe flere unge medlemmer. Gruppa vurderer innkjøp av et stort lydanlegg. Rotneshallen har blitt et fint sted for ungdommer å være utenfor skole og organiserte treningstider. Arrangører av NM for G17 og J15 i januar 2023. 431 medlemmer i gruppa per høsten 2022. Ca. 40% av innebandys medlemmer er jenter. * Ski: Status på økonomi er at det som forventet går mot underskudd i 2022. Det er likviditeten vår i tilknytning til anlegg som er i minus og derfor har vi tatt opp et lån. Vi har nå betalt tilbake 1 mill av dette (av 1.5 mill) og vil tilbakebetale resterende trolig raskt over nyttår. Innkjøp i samarbeid med fotball av en løypekjørermaskin som fotball bruker på vinteren, mens ski bruker den ellers. Vært mye jobb med anleggene de siste årene, sist med rulleskiløypa og nye LED-lys i skiløypa. Sliter med å rekruttere mange nok frivillige. Trenere klarer vi å skaffe, men vanskelig med frivillige ellers. 53 frivillige trenere i gruppa. 24 løypepreppere. Over 200 medlemmer på familiesamling. Arrangerer mange renn fremover. Jobber for å sikre rekrutteringen fremover. * Friidrett: Status på økonomi er at det går mot et under underskudd for 2022. Dette er både grunnet høyere kostnader og lavere inntekt enn forventer. Sportslig sett et veldig bra år med til sammen 206 deltagere på stevner. Vi har mange gode presentasjoner og resultater blant annet 4 medaljer i NM (senior og junior), 7 medaljer i ungdomsmesterskapet. Nittedalslekene har befestet seg som et av de største stevnet i Norge og hadde cirka 410 påmeldte med 1080 starter i år. Innendørssesongen har startet, men med lite halltid blir det utfordrende å beholde spesielt de eldre. | | |
| **Sak nr. 4** | **Sak 4: Økonomistatus fra Kristin**   * Resultat for NIL totalt: Årsresultat per november er på 792 162,- som er 2,1 mill dårligere enn fjoråret, men noenlunde likt budsjettert. * Resultat for hovedlaget: Hovedlaget har hittil i år et overskudd på ca. 1 million. Før det skal fordeles til gruppene så må det føres noen periodiseringer (for eksempel forsikring) og det må kostnadsføres avskrivning (mulig rundt 100 000,-). I tillegg kan det bli aktuelt å nedskrive gamle fordringer. Felles treningsavgift for allidrett skal fordeles til de gruppene som er med på ordningen, og i fjor var det rundt 136 000,- som ble fordelt. Kr 100 000,- skal styrke ek i hovedlaget og resten av overskuddet skal fordeles etter idrettsregistreringen året før, altså 31.12.2021. I fjor var det ca 1,2 til fordeling men da var overskuddet for hovedlaget ca 1,4, så det er forventet lavere beløp til fordeling i år. * Likviditet: Faktisk beholdning per 6.12.2022 var på ca 900 000,- og da er sluttregning fotball betalt. Det gjenstår en ganske stor regning for skisamling på Skeikampen (ca 300 000,- Ski), større regning vedr reparasjon (tennis), lydanlegg (ca 2-300 000,- Innebandy) og ny blåsemaskin (ca 450 000,- fotball og ski) - Men vi forventer momskompensasjon i desember. Den var 630 000,- i fjor og forventer mer i år pga økte kostnader. Vi har med andre ord ikke veldig bra likviditet så vi må fortsatt være nøysomme mht pengebruk. Dersom det er flere store utgifter som forventes så send meg gjerne beskjed om det. * Spillemidler utstyr: Når det gjelder spillemidler til utstyr, så har vi fått beløp hvor det ikke står på bilaget hvilken gruppe det tilhører. Vi har mottatt kr 39 604,- som er ført mot innebandy, kr 14 944,- som er ført mot friidrett men kr 13 484,- er ikke fordelt. Hvem har søkt? * Resultat i gruppene per november 2022:   - Fotball – 425 000,-  - Innebandy – 76 000,-  - Ishockey + 95 000,-  - E-sport – 37 000,-  - Friidrett – 239 000,-  - Allidrett + 34 000,-  - Ski + 441 000,-  - Tennis + 109 000  - Nilklubben – 231 000 | | |
| **Sak nr. 5** | **Sak 5: Årshjul fra Magnus**   * Årshjul: I utgangspunktet blir årshjulet seende ut likt som i fjor. Jeg legger til søknadsrunder for aktivitetsfond, og endrer søknadsdatoer til støtteordninger der dette er aktuelt. Jeg legger også inn fordeling av idrettstilskudd. Kom gjerne med innspill om noen har noe mer som bør inn i årshjulet. * Ellers oppfordrer jeg som alltid alle til å skaffe gode rutiner for aktivitetsfondet, og at vi legger til rette for alle i Nittedal skal få et tilbud hos oss! | | |
| **Sak nr. 6** | **Sak 6: Eventuelt**   * Vi beveger oss videre til Krutt for en hyggelig kveld. | | |
|  | **Neste møte: Januar 2023** | | |